**ACTA DE LA REUNIÓ DE LA COMISSIÓ ACADÈMICA DE LA FACULTAT DE BIOLOGIA**

**Dia:** 27 d’abril de 2023

**Hora:** 10h

**Sessió híbrida:** Aula A15 i Teams

**Enllaç Teams:**

[https://teams.microsoft.com/l/meetup-join/19%3ameeting\_ZTJiMDc3ZDMtOWRmOS00ODNhLTk4ZmUtNTkyMzdlNjdhMDAz%40thread.v2/0?context=%7b%22Tid%22%3a%22a2313cab-b1c3-4f3a-bb11-2157447ddbb4%22%2c%22Oid%22%3a%22dcaf1000-c8e3-41b3-bd94-e811b0324ca8%22%7d](https://teams.microsoft.com/l/meetup-join/19%3Ameeting_ZTJiMDc3ZDMtOWRmOS00ODNhLTk4ZmUtNTkyMzdlNjdhMDAz%40thread.v2/0?context=%7b%22Tid%22%3a%22a2313cab-b1c3-4f3a-bb11-2157447ddbb4%22%2c%22Oid%22%3a%22dcaf1000-c8e3-41b3-bd94-e811b0324ca8%22%7d)

**Ordre del dia:**

1. Aprovació, si s’escau, de l’acta anterior
2. Informe president de la comissió
3. Aspectes per consultar a l’Acadèmica
4. Aprovació, si s’escau, de la incorporació de l’assignatura “Aprenentatge Servei, Compromís i Transformació Social” en els cinc graus de la facultat.
5. Aprovació, si s’escau, de diferents cursos de formació continuada descrits a la facultat
6. Afers de tràmit
7. Torn obert de paraula

**Assistents:** Antoni Arcas (en línia), Carles Balsalobre, José Manuel Blanco, Sílvia Busquets, Marta Camps, Esther Esteban, Anna Gumà,, Dolors López, Ester Lozano, Cristina Madrid, Albert Martínez, Francesc Oliva, Teresa Pagès, Alicia Pascual, Ignasi Ramírez, Santi Ramos, Xavier Remesar, Joan Lluis Riera (en línia), Araceli Rosa (en línia), Teresa Sauras, Alicia Pascual.

**Es disculpen:** Núria Bonada, Ferran Burgaya, Marta Morey, Jordi Urmeneta, Berta Parés, Mario Sánchez, Dylan Crawshaw

Abans de començar l’ordre del dia, el president de la comissió comenta que la Dra. Maria Soley ha deixat de ser membre d’aquesta per jubilació. Vol agrair molt sincerament la seva participació en aquesta comissió durant aquests anys. Ara, s’haurà de buscar una persona que la substitueixi abans de la propera reunió.

1. **Aprovació de l’acta anterior**

S’aprova amb les esmenes incloses afers de tràmit.

1. **Informe del president de la Comissió**

El vicedegà, Albert Martínez, passa a comentar detalladament els punts del document enviat prèviament als membres de la Comissió.

En primer lloc posa en coneixement que aquesta és la primera Comissió Acadèmica del segon mandat d’aquest deganat. Un dels objectius és millorar els procediments a través de consulta amb la comissió acadèmica.

***Curs 2023-2024:***

* *Gr@d*. ja està introduït. És el primer any en que tot està introduït a l’abril i es farà així a partir d’ara.
* *PLAE*. Els caps d’estudis ja estan començant a demanar que s’entrin els plans docents a l’aplicatiu. S’haurien d’introduir abans del 15 de juny.
* *Universitat de l’experiència*. Des de la Universitat de l’experiència se’ns demana si hi ha assignatures dels nostres graus que poguessin acollir a un màxim de cinc alumnes de la Universitat de l’experiència. Haurien de ser assignatures bàsiques. Si n’hi ha, els alumnes haurien de poder fer les pràctiques de l’assignatura. Els alumnes no s’han d’avaluar, només anirien d’oients. Tenim fins el 8 de maig per respondre. En la comissió es decideix que s’enviï un correu a tot el PDI per si hi estan interessats.
* *Assignatura optativa transversal*. Es passa per aprovació de la Comissió acadèmica la sol·licitud d’incorporar, pel 2023-24, l’assignatura optativa “Aprenentatge Servei, Compromís i Transformació Social” en els cinc graus de la facultat. És una optativa transversal de la UB, pel que no computaria dins de la ratio d’optativitat dels graus i acolliria pocs alumnes de cada una de les facultats de la UB que l’oferten.
* *GECA*. En data 26 d’abril s’obre l’apilcatiu per a introduir el GECA del 2023-24. S’informarà als departaments.
* *Optimització aules no usades*. Es demana a tot el professorat que si no fa l’activitat programada en el Gr@d, ho comuniqui, si més no, al punt d’informació. D’aquesta manera es pot tancar l’aula i, si és el cas, promourà un estalvi energètic (calefacció, aire condicionat).

***Instal·lacions docents:***

* *Aula HALC*. Ja han acabat la instal·lació de l’equipament tecnològic per a convertir l’aula A16 en una aula HALC. El 4 de maig vindran els instal·ladors per explicar el funcionament als tècnics audiovisuals. Està preparada per fer docència híbrida. Aquesta aula continuarà també com a aula normal. Per a seguretat, l’aula s’obrirà a demanda del professorat per evitar que romangui oberta en les sessions en que la classe no es fa tot i que estigui en el Grad. Es decideix que es posi un rètol a la porta informant d’això durant aquest segon semestre.
* *Electrificació aules*. S’ha aprovat la instal·lació d’endolls a l’aula M2, com a prova pilot per a electrificar les aules del Margalef. Seran un total de 36 endolls situats en les tres primeres files. Les obres seran en juliol 2023.
* *Ventilació*. S’ha aprovat reformes de la ventilació i de l’aire condicionat dels laboratoris A6 i A7. Les obres seran en juny 2023.
* *Wifi*. Ja han començat les instal·lacions de 19 antenes WI-FI en espais docents, gràcies al projecte Unidigital de la UB.
* *Pissarres*. S’ha canviat la pissarra de l’aula P1 per una molt més gran. S’han renovat les pissarres a les aules A09, A13 i A15 i els canons de les aules A07 i A15.
* *Canons*. Es comenta que el canó de l’iP3 no funciona molt bé. Es mirarà de substituir-ho quan hi hagi diners per fer-ho. S’anima al professorat que, si pensa alguna possible millora en alguna aula, ho comuniqui a deganat.
* *Material docent*. Pel 2024, la UB torna a oferir una convocatòria per a material docent. Des de la facultat, s’ha proposat que siguin diners destinats a l’actualització de laboratoris docents.

***Projectes d’Innovació docent:***

* La UB acaba d’aprovar un projecte estratègic RIMDA de facultat (GIDANAT) en el que també participaran la Facultat de Medicina i Ciències de la Salut (Campus Bellvitge) i la Facultat de Geografia i Història. És un projecte que consistirà en la creació d’una osteoteca d’ossos humans on estarien classificats i escanejats en 3D per a activitats de docència i recerca. Aquest projecte estarà liderat per la Dra. Laura Martínez i la Dra. Neus Martínez de la secció d’Antropologia.

***Projecte DigApren UB:***

* En el marc d’aquest projecte DigApren de la UB per a implementar la Realitat Virtual als centres de la UB, la nostra facultat ha demanat 25 ulleres de RV, 13 llicències del programari Nanome (visualització 3D de molècules per assignatures de Bioquímica) i el pressupost per a la creació de la plataforma virtual per al projecte Sapiens3D liderat per la Dra. Neus Martínez i la Dra. Laura Martínez de la secció d’Antropologia.

***Adaptació al RD i millores en l’estructura de graus i màsters:***

* Hem recollit les intencions de canvis dels diferents ensenyaments i hem omplert una enquesta que demanava la UB. Ara, analitzaran el que hem enviat i, entre abril i maig, es reuniran amb la facultat per concretar els canvis que demanem.
* Estat actual:
* Els graus de Biologia i Ciències Biomèdiques no faran canvis substancials
* El grau de Bioquímica proposa canvis en l’estructura del pla d’estudis, canviant de semestre algunes assignatures. El Consell d’estudis ja ha aprovat els canvis. Ara, aquesta proposta està en estudi per part de l’equip deganal.
* El grau de Biotecnologia eliminarà les mencions i farà canvis en algunes assignatures.
* El grau de Ciències Ambientals adaptarà les mencions al RD i farà canvis en algunes assignatures.
* Respecte els màsters, els màsters de Genètica i Genòmica, Immunologia Avançada i Aqüicultura volen fer canvis tan substancials que, segurament, portaran a una verificació. Antropologia Biològica vol fer canvis substancials que no impliquen verificació i la resta sembla que serien canvis no substancials..
* Novetats: les àrees de coneixement prèvies al RD passen a ser “Campos de Estudio” (en un principi s’anomenaven “Ámbitos de conocimiento”).
* Els degans de Biologia i Col·legis de Biòlegs han demanat canviar el camp “Biologia y Genética”, per “Biologia y Ciencias Biológicas” però podia passar-se a anomenar, finalment, “Ciencias Biológicas”.

***Enquestes UB dels ensenyaments:***

* Segons les dades que han passat del 2021-22 sobre els graduats:
* Satisfacció amb els graus: Facultat de Biologia 4,15/5. De les millors de tota la UB (mitjana 3,8)
* Satisfacció amb el professorat: Facultat de Biologia 3,72/5 (mitjana 3,69)
* Satisfacció amb els màsters: Facultat de Biologia 3,86
* Aquesta setmana ja estaran disponibles les enquestes de les assignatures i professorat del primer semestre i s’obriran les enquestes del segon semestre fins el 30 de juny.
* Respecte les enquestes sobre les assignatures i professorat, en aquest primer semestre 22-23, s’ha augmentat la participació en les enquestes a un 30% (25% en el curs 21-22) en graus i a un 31% (29% en el curs 21-22) en màsters. Animem a continuar vetllant per incrementar el percentatge de participants i agraïm l’esforç de tot el professorat i, especialment, als caps d’estudis i coordinadors/es de màsters.

***Test nivell tercera llengua:***

* La setmana passada es va passar el test de nivell de tercera llengua als estudiants de primer dels nostres cinc graus. Tot va estar gestionat per la Dra. Teresa Carbonell i la Dolors López. En la UB es van realitzar un total de 2318 tests (dels quals l’anglès va ser escollit coma tercera llengua en un 82%) i, a la facultat, va participar un 58% dels alumnes de primer, molt per sobre de la mitjana per centre (47%).
* A partir del curs 2023-24, aquest test es passarà als primers dies de classe del primer semestre.

***Nou RD 2/23 (pràctiques externes i alta seguretat social):***

* Es va publicar el *Real Decreto-ley 2/2023, de 16 de marzo, de medidas urgentes para la ampliación de derechos de los pensionistas, la reducción de la brecha de género y el establecimiento de un nuevo marco de sostenibilidad del sistema público de pensiones*.
* Entre les disposicions que inclou aquest RD està la inclusió́ en el sistema de la Seguretat Social dels alumnes que realitzin pràctiques formatives o pràctiques acadèmiques externes incloses en programes de formació́, entre elles, les realitzades pels estudiants universitaris.
* Tot i que la despesa i gestió́ de les obligacions de la Seguretat Social correspon a l’entitat, institució́ o empresa que acull les pràctiques, el RD especifica també́ que aquestes obligacions poden ser assumides per les universitats quan així́ ho indiquin els convenis o acords de cooperació́ entre la universitat i l’entitat, institució́ o empresa on es realitzen les pràctiques formatives.
* Tenint en compte que la Universitat de Barcelona té uns 14.000 estudiants en pràctiques, aquest RD suposa un gran repte i, tant des de la gerència com des del rectorat, s’està̀ treballant per a que l’afectació́ sobre la nostra oferta de pràctiques sigui mínima. En tot cas, la UB diu que les pràctiques externes curriculars quedaran garantides.
* D’altra banda, els rectors estan treballant per demanar una moratòria per a adaptar-nos.

***Noves proves PAU:***

* Entre els canvis que proposa un nou RD, s’inclou l’increment en 15 minuts de la durada dels exàmens. Els exàmens passen de 90 a 105 minuts i, per tant, els estudiants amb necessitats educatives especifiques (30 minuts més) tindran 135 minuts per fer-los. Això̀ comporta espaiar molt més els exàmens, el que impossibilita fer-los en tres dies. Per tant, a la convocatòria del 2024, les PAU es prolongaran del 4 al 7 de juny.
* Totes les universitats catalanes han presentat un informe comú́ d’al·legacions contra diverses mesures que contempla aquest RD, entre elles, la ampliació́ de la durada dels exàmens. Tot i així́, donat que encara no tenim resposta, es mantindrà la reserva dels 4 dies per a les PAU.

***Acreditacions:***

* El grau de Ciències Biomèdiques ha aconseguit l’acreditació en progrés vers l’excel·lència i volem felicitar la seva cap d’estudis, la Dra. Esther Esteban, i a tothom que ha ajudat a que això sigui possible. Dels 18 graus acreditats de la UB, només 3 han estat acreditats en progrés vers l’excel·lència.

***Finançament departaments capítol II:***

* S’està creant una comissió per analitzar models de finançament de departaments i facultats. El vicedegà acadèmic formarà part d’aquesta comissió.

***Altres assumptes:***

* Concurs Moritz: Dos estudiants de la nostra facultat (dels graus de Biotecnologia i Bioquímica) han participat en aquesta edició del concurs. Ha guanyat l’IQS però els nostres (equip UB) han fet un gran paper, segons els organitzadors.
* En el vicerectorat de Política Acadèmica, han nombrat a la Dra. Noemí Miró com a directora de l’àrea de comunitat universitària i en Toni Forés passa a ser Assessor Tècnic de suport academicodocent per sota de la Directora.
* L’Oficina Antifrau de Catalunya ha posat a disposició un nou servei que ofereix un acompanyament extern davant els dilemes, dubtes, preocupacions o problemes de naturalesa ètica que puguin sorgir en el dia a dia professional: DialÈtic. Aquest és un servei individualitzat i confidencial d'acompanyament als servidors públics
1. **Aspectes per consultar a l’Acadèmica**

***3.1. Signatura d’actes***

* S’està redactant un protocol per a les signatures d’actes per tal d’enviar-ho a tot el PDI i aconseguir que se signin en el temps que indica la normativa (article 16.3), 20 dies naturals des de la data d’avaluació única, tancament del procés d’avaluació continuada o reavaluació.
* La comissió està d’acord que es faci un protocol/procediment per complir la normativa en el màxim d’assignatures de la facultat. Aquest procediment implicarà que s’hagin de signar les actes després de les proves de síntesi i de les de reavaluació. Es consideraran totes les tipologies d’assignatures i es buscarà alguna solució en aquelles en que és més difícil de complir la normativa (pràcticums, assignatures Erasmus, assignatures compactades) i es dissenyarà un calendari d’avisos al professorat des de l’administració.

***3.2. Custòdia dels documents d’avaluació***

* Segons la normativa interna d’avaluació, el punt 14 diu:

*14. Custòdia dels documents d’avaluació́*

*14.1 El professorat conserva les evidències de l’avaluació́ de totes les activitats dutes a terme, durant un any a comptar de la signatura de l’acta, llevat de la documentació́ relativa al procediment de reclamació́ regulat en l’article següent, que es conserva com a mínim un any des de la resolució́ de la reclamació́.*

*14.2 El professorat ha de preservar un model de cada tipus d’activitat d’avaluació́ segons l’establert al pla docent de l’assignatura i, si n’hi ha, una evidencia d’avaluació́ suspesa, una aprovada, una notable i una excel·lent, per cada assignatura i grup. La resta d’evidències d’avaluació́ s’han d’eliminar seguint els criteris marcats per la legislació́ vigent en matèria de protecció́ de dades de caràcter personal i resta de normativa que resulti d’aplicació́*.

* És una normativa de difícil compliment però es valora positivament que els coordinadors i coordinadores d’assignatures guardin exemplars de cada assignatura/curs. És per això que es demanarà, altre cop, que tot el PDI guardi durant un any tots els exàmens i, a partir del segon any, guardi un exemplar de cada nota (excel·lent, notable, aprovat, suspens) de cada activitat avaluativa per grup de teoria. S’entén que aquelles evidències difícils d’obtenir (tests en línia, quaderns de pràctiques propietat de l’alumnat, etc.), no caldrà tenir-les.

El Dr. Toni Arcas proposa crear un espai en el Sharepoint on els coordinadors/es pengin les evidències escanejades en subcarpetes. El president de la comissió traslladarà la proposta a deganat.

Es demana també que la facultat adquireixi una màquina destructora de documents d’us comú per a tot el PDI.

***3.2. Franges horàries exàmens***

* Estem avaluant si seria possible crear dues franges horàries en les proves de síntesi i reavaluació del matí per tal de poder fer servir les aules grans per al doble de proves. Es proposa que hi hagi una franja de 8h a 11h i una altra d’11h a 14h.
* Els i les membres de la comissió veuen positivament aquesta proposta i es decideix que els caps d’estudis es reuneixin per a valorar quines són els franges horàries adequades i la manera de gestionar-ho per poder aplicar-ho en les proves de síntesi del 2023-24.
1. **Aprovació, si s’escau,** **de la incorporació de l’assignatura “Aprenentatge Servei, Compromís i Transformació Social” en els cinc graus de la facultat**

S’aprova per unanimitat.

1. **Aprovació, si s’escau, dels cursos dels cursos de Formació continuada adscrits a la facultat**
2. ESTUDI I CONSERVACIÓ DE GRANS MAMÍFERS AFRICANS (curs superior universitari)
3. GESTIÓ DE PROJECTES DE RECERCA PER AL DESENVOLUPAMENT DE NOUS FÀRMACS (diploma d’especialització)
4. Cursos de l’IUSC (coordinadora UB: Isabel Muñoz):

MODALITAT PRESENCIAL

MÀSTER EN MEDI AMBIENT I ENERGIES RENOVABLES (60 ECTS).

El màster inclou:

* Diploma d'Expert/a en Anàlisi Ambiental (20 ECTS).
* Diploma d'Especialització en Energies Renovables (30 ECTS)
* Diploma d'Especialització en Educació i Comunicació Ambiental (30 ECTS).
* Diploma d'Especialització en Diagnosi Ambiental (30 ECTS).

MODALITAT VIRTUAL

MÀSTER EN MEDI AMBIENT I ENERGIES RENOVABLES (60 ECTS).

El màster inclou:

* Diploma d'Expert/a en Anàlisi Ambiental (20 ECTS).
* Diploma d'Especialització en Energies Renovables (30 ECTS)
* Diploma d'Especialització en Educació i Comunicació Ambiental (30 ECTS).
* Diploma d'Especialització en Diagnosi Ambiental (30 ECTS).

S’aproven totes les propostes per unanimitat.

1. **Afers de tràmit**

Sense afers de tràmit.

1. **Torn obert de paraula**
* La Dra. Esther Esteban comenta un robatori recent de portàtils d’estudiants mentre estaven fent pràctiques i demana si es pot buscar un mecanisme per evitar aquest tipus de robatoris. El president de la comissió, després d’escoltar les propostes i comentaris dels diferents membres de la comissió, traslladarà la problemàtica a l’equip deganal per buscar solucions.
* La Dra. Anna Gumà comenta la seva preocupació pel decrement de l’assistència a classe per part dels alumnes. S’obre un debat i es comenta que, a part de la possibilitat de puntuar assistència i participació (com es fa en alguns màsters), és paper del professorat motivar aquesta assistència al seu alumnat.

Sense més temes a tractar, s'aixeca la sessió a les 11:55 hores.

La Secretària de la Comissió Vist i Plau President de la Comissió

Teresa Pagès Albert Martínez